Billy the Kid
Store norske leksikon,Historie,Verdens historie og samtidshistorie,Nord- og Mellom-Amerika,USAs historie
Billy the Kid var en amerikansk forbryter. Han var leder for en tyvebande i stadig krig med kvegeiere i New Mexico. Han hadde visstnok 21 mord å stå til rette for da han etter dødsdom, og påfølgende flukt fra fengselet, ble skutt av sheriff Patrick Floyd Garrett, som også hadde arrestert ham tidligere.
Billy the Kid er hovedperson i tallrike viser, legender, romaner og biografier, dessuten i filmer som Sam Peckinpahs Pat Garrett & Billy the Kid (1973; med Kris Kristofferson som Billy). Komponisten Aaron Copland skrev i 1938 en ballett med tittelen Billy the Kid. Orkestersuiten fra denne balletten er blitt særlig kjent. Les mer i Store norske leksikon western USAs historie USAs litteratur film i USA musikk i USA